Garanterne fra Løkken Sparekasse har fået rettens ord på, at de har krav på 114 millioner kroner.

Retten i Hjørring har givet garanterne fra Løkken Sparekasse ret i, at de har krav på 114 millioner kroner plus renter fra den kollapsede sparekasse. Foreningen Garantloekken vil nu trække statens selskab for krakkede selskaber Finansiel Stabilitet i retten med krav om pengene. - Det betyder, at Foreningen Garantloekkens medlemmer har krav på at få deres penge. Det er den første sag af sin art, der skal køre i Danmark,  siger Kristian Andersen, formand for foreningen Garantloekken til TV2.